#### 6.1.11 Huwa importanti li jkomplu jiġu indirizzati u jittaffew il - konsegwenzi soċjoekonomiċi tal - pandemija, li huma eċċezzjonalment sostanzjali fl -oqsma ewlenin tat-trasport, l- ivvjaġġar u t - turiżmu.

### 6.2 Il-migrazzjoni u l-era wara l-COVID-19

#### 6.2.1 Bil-wasla tal-pandemija tal-COVID-19, it- traġedja kbira li nħolqot għas -sistemi tas- saħħa nazzjonali u bil-kollass tal-ekonomija fil- pajjiżi kollha, il -kwistjoni tal-migrazzjoni qisha sparixxiet mix- xenarju, b'ċerta indifferenza min - naħa tal -opinjoni pubblika. L- applikanti għall - ażil ma jistgħux jiġu abbandunati minħabba l - kriżi attwali. Id - drittijiet protettivi bażiċi huma l - qofol tal- valuri Ewropej u ma jistgħux jingħataw il - ġenb meta jkunu inkonvenjent.

## 7. Spinta ġdida għad -demokrazija Ewropea

### 7.1 L- Unjoni Ewropea hija bbażata fuq valuri komuni Ewropej li m'għandhom qatt ikunu negozjabbli: ir- rispett għad -dinjità tal-bniedem u d-drittijiet tal-bniedem, il-libertà, id- demokrazija, l-ugwaljanza u l-istat tad-dritt. Dawn il- valuri ma jistgħux jintesew anke meta l - UE u l- Istati Membri tagħha jiffaċċjaw emerġenza u l - konsegwenzi tagħha f'termini ta' sfidi ekonomiċi u soċjali. Filwaqt li r - rispons għall - kriżi attwali jeħtieġ li jkun rapidu u jiġġustifika ċerti miżuri eċċezzjonali għal żmien limitat, dawn ma jistgħux imorru kontra l -istat tad-dritt u ma jistgħux jipperikolaw id -demokrazija, is-separazzjoni tas- setgħat u d -drittijiet fundamentali taċ - ċittadini Ewropej. Il -KESE jinsisti li l- miżuri kollha ta' politika f'dan ir -rigward jridu jkunu konformi għalkollox mal - valuri komuni tagħna kif stabbiliti fl -Artikolu 2 tat-Trattat dwar l- Unjoni Ewropea.

### 7.2 F'dan il - proċess ġdid ta' rkupru u rikostruzzjoni, il -KESE jittama li l-Konferenza li jmiss dwar il- Ġejjieni tal - Ewropa tkun opportunità biex tissaħħaħ u tiġi approfondita l -istruttura istituzzjonali tal- UE u sabiex jitwettaq tiġdid reali tal - proġett tal - UE, li jkun kapaċi jiffaċċja l - isfidi tad- deċennji li ġejjin.

### 7.3 Il- kriżi tal -COVID- 19 ħarġet fid -dieher il-limiti istituzzjonali u n-nuqqasijiet tal-Unjoni Ewropea attwali, filwaqt li wriet li hemm ħtieġa urġenti għal Unjoni effiċjenti u effettiva. Hija meħtieġa struttura ġdida tal -Unjoni Ewropea li tmur lil hinn mis-suq uniku tal-UE biex twassal għal Ewropa aktar integrata b'kapaċità fiskali reali u li l - objettiv ewlieni tagħha jkun li ttejjeb il - kundizzjonijiet tal- għajxien u tax - xogħol taċ - ċittadini tagħha. Għal dawn ir - raġunijiet, il -KESE huwa tal-fehma li l- proċess tal - Konferenza għandu jqis l - istrumenti ta' rkupru eżistenti tal -UE u s- solidarjetà li diġà ġiet stabbilita, filwaqt li jiġu żgurati s - sostenibbiltà ekoloġika, l - iżvilupp ekonomiku, il- progress soċjali, is -sigurtà u d-demokrazija. Il-KESE jenfasizza li minkejja l- pandemija, l-involviment dirett tal-organizzazzjonijiet tas- soċjetà ċivili, u tal - imsieħba soċjali u tar- rappreżentanti eletti jrid jibqa' prijorità tal -Konferenza u jistenna bil- ħerqa li tibda l - Konferenza sabiex tinbena Unjoni aktar demokratika, aktar effettiva u aktar reżiljenti flimkien maċ - ċittadini kollha tal -UE. Il-KESE jemmen li l- Kummissjoni għandha żżomm l -ambitu tal- Konferenza miftuħ għall - eżiti kollha possibbli, inklużi proposti leġislattivi, li jwittu t - triq għal tibdil fit- trattat jew tip ieħor ta' tibdil.

EESC-2020-03155-00-00-RES-TRA (EN) 17/19